MLAD CONSULTING d.o.o. u stečaju, Varaždin, Sajmišna ulica 19, OIB: 49742779134, zastupano po stečajnom upravitelju Mateu Ercegu (dalje u tekstu: Vjerovnik), s jedne strane,
i
DALIBOR ČIRJAK iz Varaždina, Sajmišna ulica 19, OIB: 81519202820 (dalje u tekstu: Dužnik), s druge strane,

zajedno dalje u tekstu: Strane potpisnice,
zaključili su u dana __. rujna 2026. godine, sljedeću


IZVANSUDSKU NAGODBU


Članak 1.
Vjerovnik je dana 02.04.2025. godine prenio na Dužnika vlasništvo nad mobilnom kućicom Eurohouse SHC-K 243/04, pri čemu je vrijednost mobilne kućice u iznosu od 13.636,04 EUR uračunata odnosno prebita na ime djelomičnog namirenja tražbine Dužnika iz osnove zajma.

Članak 2.
Strane potpisnice su suglasne da između njih postoji spor odnosno pravna neizvjesnost u pogledu pravne naravi, valjanosti i pobojnosti pravne radnje iz članka 1. ove Nagodbe, uključujući primjenu članka 202. u vezi s člankom 207. Stečajnog zakona, pri čemu se sklapanjem ove Nagodbe niti jedna strana ne odriče svojih pravnih stajališta niti se smatra da druga strana priznaje odgovornost, postojanje namjere, znanje o okolnostima ili pobojnost predmetne pravne radnje.

Članak 3.
Strane potpisnice su suglasne kako su spremne sporazumnim putem riješiti svoje međusobne odnose u pogledu kupoprodaje Mobilne kućica Eurohouse SHC-K 243/04, a sve na način kako je to definirano daljnjim odredbama ove Nagodbe.

Članak 4.
Vjerovnik prihvaća da od Dužnika, umjesto povrata Mobilne kućice Eurohouse SHC-K 243/04 i/ili bilo kojeg drugog zahtjeva s osnove predmetne transakcije, do dana 01.11.2026. godine primi iznos od 13.636,04 EUR.

Sukladno navodima iz prethodnog stavka ovog članka, Dužnik se ovom Izvansudskom nagodbom obvezuje do dana 01.11.2026. godine, na ime zadržavanja Mobilne kućice Eurohouse SHC-K 243/04 te radi potpunog i konačnog uređenja svih međusobnih odnosa vezanih uz pravnu radnju iz članka 1., isplatiti Vjerovniku novčana sredstva u iznosu od 13.636,04 EUR.

Vjerovnik potpisom ove Nagodbe potvrđuje kako primitkom iznosa od 13.636,04 EUR, isplaćenog od strane Dužnika do dana 01.11.2026. godine, nema više nikakvih daljnjih potraživanja prema Dužniku s osnove povrata Mobilne kućice Eurohouse SHC-K 243/04, glavnice, zateznih kamata, naknade štete, troškova ili bilo kojih drugih zahtjeva koji proizlaze iz ili su povezani s pravnom radnjom iz članka 1. ove Nagodbe.

Strane potpisnice su suglasne kako će Dužnik iznos iz stavka 2. ovog članka isplatiti Vjerovniku na njegov poslovni račun ili na depozitni račun Trgovačkog suda u Varaždinu. 



Članak 5.
Ako bi neka odredba ove Nagodbe bila ili postala pravno nevaljana ili bi se inače u ovoj Nagodbi pokazala neka pravna praznina time se ne dira u valjanost ostalih odredbi.
 
Strane potpisnice se obvezuju u slučaju iz stavka 1. ovog članka bez odgode ovu Nagodbu izmijeniti ili dopuniti odgovarajućom odredbom koja je najbliža onome što su ugovorne strane namjeravale uglaviti, odnosno ono što bi po gospodarskom smislu i svrsi ove Nagodbe bilo uglavljeno da su imale u vidu nevaljanu odredbu odnosno ugovornu prazninu. 

Članak 6.
Strane potpisnice su suglasne kako će sve eventualne sporove vezane uz ovu Nagodbu pokušati rješavati sporazumno, a ukoliko u tome ne uspiju, ugovaraju nadležnost stvarno nadležnog suda u Varaždinu.

Članak 7.
Ova Nagodba sklopljena je u 4 (četiri) istovjetna primjerka, od kojih svaka Strana potpisnica zadržava po 2 (dva) primjerka iste.



___________________________			__________________________________
          DALIBOR ČIRJAK				MLAD CONSLULTING d.o.o., u stečaju
zastupano po stečajnom upravitelju
Mateu Ercegu
